MODIFICACIÓN DA ORDENANZA DE EMERXENCIA SOCIAL
ADMINISTRACIÓN LOCAL — Municipal — Crecente (Ordenanzas e Regulamentos, 20/05/2015)

Publicado anuncio no Boletín Oficial da Provincia número 48 de data 11 de marzo de 2015, durante o período de trinta días hábiles e non téndose presentado reclamación, de conformidade co acordo plenario de data 29 de xaneiro de 2015 queda definitivamente aprobada a modificación da ordenanza de emerxenxia social, cuio texto e o seguinte: Considérase que non se dispón de ingresos suficientes con que atender total ou parcialmente os gastos específicos de carácter básico, cando os recursos económicos mensuais (unha vez descontados, de ser o caso, os gastos procedentes da vivenda habitual (préstamo hipotecario ou alugueiro ata un máximo de 250 €/mes) da unidade familiar non sexan superiores ao 75% do IPREM (Indicador Público de Renda de Efectos Múltiples) incrementándose da seguinte maneira por cada membro da unidade familiar a partir do segundo: • unidade familiar de 2 membros: 90% do importe do IPREM * • unidade familiar de 3 membros: 105% do importe do IPREM * • unidade familiar de 4 membros: 115% do importe do IPREM * • unidade familiar de 5 membros: 125% do importe do IPREM * A partir de unidades familiares de 6 membros, incrementarase o límite económico no 10% do IPREM *por cada membro (unidade familiar de 6 membros 135% do IPREM *, unidade familiar de 7 membros 145% do IPREM*, e así sucesivamente) Para determinar os ingresos a partir dos cales procede o recoñecemento das axudas, terase en conta os ingresos de toda a unidade familiar: Computarase como recursos da unidade familiar a totalidade dos ingresos líquidos que se obteñan polos conceptos de rendemento de traballo, retribucións, renda, prestacións ou calquera outro título, nos 6 meses anteriores á data de solicitude; terase en conta a última declaración do imposto sobre a renda das persoas físicas, cando esta non proceda ou non sexa obrigatorio realizala, acreditaranse os ingresos por certificación dos organismos correspondentes. A existencia de propiedades de natureza rústica ou urbana, excluída a vivenda habitual, que poidan ser obxecto de alleamento ou aluguer. No caso de existencia de recursos diñeirais depositados en contas bancarias, teranse en conta os xuros retribuídos e computaranse asemade o 100% da cantidade depositada. Para o cómputo final dos ingresos descontaranse os alugueres e hipoteca da vivenda, ata o límite de 250 euros mensuais. Se valorarán as situacións de desatención ou problemas conductais nos menores que integran a unidade familiar; situacións carenciais ou de conducta desadaptada que afectan aos proxenitores ou outros adultos integrantes da unidade familiar; situacións de violencia de xénero e outras circunstancias de risco non recollidas nos ítems anteriores. Excepcionalmente os Servizos Sociais do Concello de Crecente, poderán valorar ás solicitudes que cumprindo con todos os demais requisitos previstos nesta ordenanza, excedan o baremo económico nunha porcentaxe non superior ao 25% do establecido neste artigo, como consecuencia dos gastos acreditados de vivenda habitual e/ou situación familiar de extrema urxencia, tendo en conta o previsto no artigo 48.3 da ley 10/2013 de 27 de noviembre de Inclusión Social de Galicia. A valoración destes casos como excepcionais, efectuarase seguindo os criterios que a continuación se detallan. Nestes casos, para ser beneficiarios da axuda deberán como mínimo obter unha puntuación total de 5 puntos.1.—Situación Socio-familiar: factores limitadores adicionais que afectan algúns dos membros da unidade familiar a) Familia desestructurada: 1 punto. b) Existencia dalgún membro con discapacidade (física, psíquica ou sensorial) debidamente acreditada: 1 punto. c) Existencia dalgún membro da unidade familiar con problemas de adición (alcohol, drogas e/ou outras adicións): 1 punto. d) Existencia dalgún membro da unidade familiar con enfermidade grave: 1 punto. e) Ausencia do fogar de ámbolos dous membros parenterais: 2 puntos 2.— Situación/Tipoloxía da Vivenda: a) Vivenda en propiedade pagándose: 2 puntos b) Vivenda en aluguer: 3 puntos c) Vivenda en precario, declarada como tal, previa visita da traballadora social e informe correspondente: 2 puntos 3.— Situación de Risco e/ou Exclusión Social: a) Situacións de desatención dos fillos menores por parte dos proxenitores ou representantes legais: 2 puntos. b) Problemas conductuais dos menores que integran a unidade familiar: 2 puntos. c) Situacións carenciais que afecten aos adultos integrantes da unidade familiar: 2 puntos. d) Problemas de conducta desadaptada que afecten aos proxenitores ou outros adultos integrantes da unidade familiar: 2 puntos. e) Situacións de violencia de xénero: 2 puntos. f) Familias que algúns dos membros da unidade familiar está en situación de desemprego: 2 puntos.4.— Familias en proceso de intervención social: a) Familias incluídas no programa de educación familiar: 3 puntos: b) Familias beneficiarias ou en tramitación da Risga: 3 puntos. As solicitudes valoradas con estes criterios serán atendidas nas mesmas condicións que as axudas de emerxencia social, recollidas no capítulo III desta ordenanza. Crecente, 5 de maio de 2015.—A alcaldesa, Marisol Gómez Domínguez.